SL Uradni list Evropske unije C 55/11

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis d'Achenheim“)

(Besedilo velja za EGP)

2014/C 55/03

Družba Bluebach Ressources SARL s sedežem na 178, boulevard Haussmann, 75008 Pariz, Franceija, je 19. novembra 2013 zaprosila za izključno dovoljenje za iskanje tekočih ali plinastih ogljikovodikov, imenovano „Permis d’Achenheim“, za obdobje petih let na ozemlju departmaja Bas-Rhin.

Območje, ki ga zajema dovoljenje, opredeljujejo premice, ki povezujejo točke, določene v nadaljevanju:

Točka NTF, začetni pariški poldnevnik RGF93, začetni greenwiški poldnevnik Geografska dolžina Geografska širina Geografska dolžina Geografska širina A 5,70° v.g.d. 54,10° s.g.š. 7°28′00″ v.g.d. 48°41′24″ s.g.š. B 5,80° v.g.d. 54,10° s.g.š. 7°33′24″ v.g.d. 48°41′24″ s.g.š. C 5,80° v.g.d. 54,20° s.g.š. 7°33′24″ v.g.d. 48°46′48″ s.g.š. D Presečišče vzporednika 54,20° s.g.š. z zahodno razmejitveno črto koncesije Pechelbronn Presečišče vzporednika 48°46′48″ s.g.š. z zahodno razmejitveno črto koncesije Pechelbronn E Presečišče poldnevnika 6,10° v.g.d. z južno razmejitveno črto koncesije Pechelbronn Presečišče poldnevnika 7°49′36″ v.g.d. z južno razmejitveno črto koncesije Pechelbronn F 6,10° v.g.d. 54,10° s.g.š. 7°49′36″ v.g.d. 48°41′24″ s.g.š. G Presečišče vzporednika 54,10° s.g.š. s francosko-nemško mejo Presečišče vzporednika 48°41′24″ s.g.š. s francosko-nemško mejo H Presečišče vzporednika 53,90° s.g.š. s francosko-nemško mejo Presečišče vzporednika 48°30′36″ s.g.š. s francosko-nemško mejo I 5,70° v.g.d. 53,90° s.g.š. 7°28′00″ v.g.d. 48°30′36″ s.g.š.

Od D do E: Južna razmejitvena črta koncesije Pechelbronn;

Od G do H: Francosko-nemška meja.

Tako določena površina znaša približno 731 km2.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev pravic iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnem in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 25. novembra 2015.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na Ministrstvo za ekologijo, trajnostni razvoj in energijo:

Direction générale de l’énergie et du climat — Direction de l’énergie Bureau exploration et production des hydrocarbures Grande Arche, Paroi Nord 92055 La Défense Cedex FRANCE Tel. +33 140819527

Zgoraj navedene zakonske določbe so na voljo na spletni strani Légifrance:

http://www.legifrance.gouv.fr

(1) UL L 164, 30.6.1994, str. 3.